

## OBČINA VOJNIK

Keršova ulica 8

3212 VOJNIK

tel.: 03 780 06 40; 041 677 686

e-pošta: obcina@vojnik.si, vojnik.cz@gmail.com

internet: <http://www.vojnik.si>

Datum: 31. 3. 2021

Številka: 842 – 0002/2020 – 378

**SKLEPI 24 SESTANKA ŠTABA CIVILNE ZAŠČITE**

**z dne, 31. 3. 2021, ob 16.00 preko video konference**

Prisotni: Arnold Ledl – poveljnik CZ, Branko Petre- župan, Tomaž Pekovšek, Ivan Jezernik, Dušan Horvat in Mojca Skale.

Opravičeno odsotna: Boštjan Švab in Lidija Eler Jazbinšek.

Tehnično podporo video konferenci je zagotavljal Urban Podergajs.

**SKLEPI IN INFORMACIJE:**

1. Situacija v občini Vojnik: **slabši sta 7-dnevna incidenca ter tudi 14-dnevna incidenca, kar pomeni, da je potrebno spoštovati vse ukrepe.**

|  |  |  |  |  |  |
| --- | --- | --- | --- | --- | --- |
| Datum  | Št. okuženih/ 100 tisoč preb. | Novo okuženi/7dni | Aktivno okuženi | Število vseh | % poveč./%preb |
| 30. 3. 2021 | 791 | 38 | 71 | 1187 | +0,4% 13,2 |
| 23. 3. 2021 | 668 | 33 | 60 | 1149 | +0,4% 12,8 |
| 16. 3. 2021 | 590 | 27 | 53 | 1116 | +0,3% 12,4 |
| 9. 3. 2021 | 668 | 26 | 60 | 1089 | +0,4% 12,1 |
| 2. 3. 2021 | 557 | 34 | 50 | 1063 | +0,2% 11,7 |
| 23. 2. 2021 | 512 | 16 | 46 | 1029 | +0,2% 11,5 |
| 16. 2. 2021 | 479 | 30 | 43 | 1013 | +0,4% 11,3 |
| 9. 2. 2021 | 523 | 12 | 47 | 982 | +0,1% 10,9 |
| 2. 2. 2021 | 991 | 35 | 89 | 970 | +0,4% 10,8 |
| 26. 1. 2021 | 1203 | 56 | 108 | 935 | +0,6% 10,4 |
| 19. 1. 2021 | 1516 | 54 | 125 | 879 | +0,5% 9,8 |
| 12. 1. 2021 | 1415 | 72 | 126 | 825 | +0,8% 9,3 |
| 5. 1. 2021 | 1134 | 55 | 101 | 753 | +0,7% 8,5 |
| 29. 12. 2020 | 1078 | 38 | 96 | 698 | +0,5% 7,8 |
| 22. 12. 2020 | 1482 | 58 | 132 | 651 | +0,5% 7,3 |
| 15. 12. 2020 | 1684 | 84 | 147 | 602 | +1,0% 6,8 |
| 8. 12. 2020 | 1639 | 64 | 146 | 518 | +0,7% 5,8 |
| 1. 12. 2020 | 1920 | 26 | 171 | 454 | +1,1% 5,1 |

1. V SeneCuri Domu starejših občanov Vojnik ni okuženih varovancev in zaposlenih.
2. Vse gasilske enote so pripravljene in usposobljene za delo – intervencij se udeleži optimalno število gasilcev.
3. Situacija na terenu – javnih površinah ter v trgovinah je v skladu z zakonodajo in navodili NIJZ, problem so prikrita druženja**. Pomembno je, da se vsak posameznik obnaša kot, da bi bil kužen in OSTANITE DOMA ter se držite vseh ukrepov, veljavnih od 1. 4. 2021 do vključno 11. 4. 2021. V prilogi tega zapisnika so navedeni kratki povzetki pomembnih ukrepov.**
4. Občinska uprava je pripravila nabor pomembnih številk za obdobje COVID-a 19, ki so se objavile na spletni strani Občine Vojnik in tudi v novembrski številki Ogledala (Klicni center 080 14 04, Policija, Občina Vojnik – splošne zadeve ter pomoč prostovoljcev, Lekarna Vojnik, Zdravstveni dom Vojnik in brezplačna psihosocialna pomoč.)
5. Zaradi nevarnosti požarov pri kurjenju v naravnem okolju se je posredovalo obvestilo na spletno stran Občine Vojnik. Odredba župana o prepovedi kurjenja v naravnem okolju zaenkrat še ni potrebna**.**
6. Župan je preklical Odredbo o prepovedi uporabe otroških igrišč in igral ter zaprtih športnih površin št. 842-0002/2020-254, ki je veljala od 31. 12. 2020 dalje. Na otroška igrišča so se obesile opozorilne table glede ukrepov v skladu z navodili NIJZ. Pred odprtjem so se očistila z biološkim razkužilom.
7. Župan je izdal, 21. 10. 2020, Sklep o protokolu izvajanja pogrebnih storitev v občini Vojnik.
8. V varstvu v vrtcih na območju občine Vojnik je bilo danes 330 (317) (412) otrok. V karanteni je 1 skupina otrok in 19 strokovnih delavcev. **Od 1. 4. 2021 do 11. 4. 2021 so vrtci ter šole zaprti, omogočeno je le nujno varstvo otrok v vrtcih in mlajših šolarjev.**
9. Prostovoljci iz občine Vojnik pomagajo pri organizaciji hitrega testiranja in cepljenja učiteljev in vzgojiteljev ter občanov, ki ga izvaja Zdravstveni dom Celje v Hali Golovec in na OŠ Vojnik. Štab CZ Mestne občine Celje, s poveljnikom, Štab CZ Občine Vojnik s poveljnikom ter župan Občine Vojnik se vsem sodelujočim zahvaljujejo za požrtvovalnost in pomoč. Prostovoljcem se povrnejo potni stroški – kilometrina v skladu z Uredbo o nadomestilu plače in povračilih stroškov med opravljanjem nalog zaščite, reševanja in pomoči (Ur. l RS, št. 48/99, 113/07, 13/11 in 20/13), ki je predpisana za javne uslužbence. Štab CZ Občine Vojnik predlaga, da se vključijo tudi prostovoljci drugih občin.
10. Prostovoljci pomagajo pri triaži – sprejemu v Zdravstveni postaji Vojnik v skladu z dogovorom. Občanom pomagajo s paketi KORK-i. Prostovoljci opozarjajo občane na upoštevanje ukrepov NIJZ.
11. Zdravstveni dom Celje je od 4. 1. 2021 dalje organiziral prostovoljno in brezplačno testiranje na okužbo z novim koronavirusom v Celju in sicer vDvorani Golovec. **Testiranje poteka po objavljenem urniku na spletnih straneh ZD Celje:**

 <https://www.zd-celje.si/si/novice/3073-prostovoljno-in-brezplacno-testiranje-na-sars-cov-2-s-hitrimi-antigenskimi-testi>

 Občani morajo s sabo prinesti osebni dokument in kartico zdravstvenega zavarovanja. Vse, ki se bodo odločili za hitro testiranje, prosimo, naj v primeru gneče med čakanjem ohranjajo medsebojno razdaljo in nosijo masko. Vse ostale podatke, povezane s testiranjem in rezultati testa, bodo občani dobili na mestu testiranja.

 **Pomembno.** Testiranje je namenjeno iskanju morebitnih okuženih med na videz zdravo populacijo. Zato tisti, ki imajo kakršne koli, tudi blage znake bolezni, naj na testiranje s hitrimi testi ne hodijo, ampak se samoizolirajo ter kontaktirajo svojega izbranega osebnega zdravnika. Le ta jih bo napotil na testiranje z metodo PCR.

1. **Zainteresirani občani se za cepljenje proti COVID 19 prijavijo pri osebnemu zdravniku po telefonu ali elektronski pošti s podatki: ime in priimek, rojstni datum, naslov in telefonska - GSM številka. Gasilska zveza Slovenije je izdala zloženko Cepimo se, ki je v prilogi tega zapisnika.**
2. Štab CZ je obravnaval pripombe na osnutek Delnega načrta ZiR ob velikem požaru v naravnem okolju v Zahodno Štajerki regiji, ki se bodo posredovale na regijski štab CZ.
3. Gasilci in gasilke so usposobljeni tudi za prvo pomoč.
4. Bolničarji GZ Vojnik – Dobrna so na razpolago tudi Regijskemu štabu CZ.
5. V primeru večjih potreb se lahko v psihosocialno pomoč vključi članica iz GZ Vojnik-Dobrna, ki je za to usposobljena.
6. Redarji opravljajo nadzor občasno tudi popoldan in ob vikendih, v skladu z dogovorom v drugih občinah.
7. Redni sestanki Štaba civilne zaščite so vsako sredo ob 16.00 preko video konference.
8. Držimo se priporočil in ukrepov ter lepe praznike vam želimo.

Sestanek se je končal ob 16:30.

Zapisala: Mojca Skale

 Poveljnik CZ,

 Arnold Ledl